దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రిస్క్ చేస్తున్న వరుణ్.. ఇద్దరు హీరోయిన్లు, పాటల్లేవ్!
వరసగా రెండు ప్రేమకథలు.. రెండూ హిట్లే. కిందటేడాది ‘ఫిదా’ సినిమాతో సూపర్ హిట్ అందుకున్న వరుణ్ తేజ్.. ఈ ఏడాది ‘తొలిప్రేమ’తో తన విజయ యాత్రను ప్రారంభించాడు.
TNN | Updated:
Mar 2, 2018, 12:09PM IST
వరసగా రెండు ప్రేమకథలు.. రెండూ హిట్లే. కిందటేడాది &lsquo;ఫిదా&rsquo; సినిమాతో సూపర్ హిట్ అందుకున్న వరుణ్ తేజ్.. ఈ ఏడాది &lsquo;తొలిప్రేమ&rsquo;తో తన విజయ యాత్రను ప్రారంభించాడు. ప్రస్తుతం కొత్త సినిమాను ప్రారంభించడానికి సిద్ధమవుతున్నాడు. రానా దగ్గుబాటితో &lsquo;ఘాజీ&rsquo; లాంటి ప్రయోగాత్మక చిత్రాన్ని తెరకెక్కించిన సంకల్ప్ రెడ్డి ఇప్పుడు వరుణ్ సినిమాకు దర్శకత్వం వహించనున్నారు. ఇదో సైన్స్ ఫిక్షన్ మూవీ. స్పేస్ థ్రిల్లర్&zwnj;గా తెరకెక్కనుంది. తెలుగులో వస్తోన్న తొలి రోదసి ఆధారిత చిత్రం కూడా ఇదే కావడం విశేషం. ఈ సినిమాలో వరుణ్ తేజ్ వ్యోమగామిగా కనిపించనున్నాడు.
&lsquo;ఘాజీ&rsquo; లాంటి యుద్ధ నేపథ్యమున్న చిత్రాన్ని రూ.15 కోట్ల తక్కువ బడ్జెట్&zwnj;తోనే తెరకెక్కించిన సంకల్ప్ రెడ్డి.. తాజా సినిమాకి రూ.25 కోట్ల బడ్జెట్&zwnj;ను టార్గెట్&zwnj;గా పెట్టుకున్నారట. వ్యోమగామి పాత్రలో నటించడం కోసం బ్యాంకాక్, యూఎస్ఏలో వరుణ్ శిక్షణ తీసుకోనున్నట్లు సమాచారం. షూటింగ్ ప్రారంభంకావడానికి కొన్ని రోజుల ముందు వరుణ్ శిక్షణ తీసుకోవడానికి వెళ్తాడట. ఇదిలా ఉంటే, ఈ సినిమాలో ఇద్దరు హీరోయిన్లు ఉంటారట, కానీ పాటలు మాత్రం ఉండవట. పాటలు లేకుండానే లవ్ స్టోరీలు నడుస్తాయని అంటున్నారు. ఇదే నిజమైతే వరుణ్ తేజ్ రిస్క్ చేస్తున్నట్లే.